CELEX: 32022D0669
Language: da
Date: 2022-04-21 00:00:00
Title: Rådets afgørelse (FUSP) 2022/669 af 21. april 2022 om ændring af afgørelse 2013/184/FUSP om restriktive foranstaltninger på baggrund af situationen i Myanmar/Burma

22.4.2022   
               
               
                  DA
               
               
                  Den Europæiske Unions Tidende
               
               
                  L 121/45
               
            
         RÅDETS AFGØRELSE (FUSP) 2022/669
         af 21. april 2022
         om ændring af afgørelse 2013/184/FUSP om restriktive foranstaltninger på baggrund af situationen i Myanmar/Burma
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 22. april 2013 vedtog Rådet afgørelse 2013/184/FUSP (1).
                  
               
                     (2)
                  
                  
                     På grundlag af en gennemgang af afgørelse 2013/184/FUSP og i betragtning af den fortsat alvorlige situation i Myanmar/Burma, herunder handlinger, der underminerer demokratiet og retsstaten, samt alvorlige menneskerettighedsovertrædelser, bør de gældende restriktive foranstaltninger forlænges indtil den 30. april 2023.
                  
               
                     (3)
                  
                  
                     På grundlag af de ajourførte oplysninger, der er modtaget, bør oplysningerne om ni personer, der er opført på listen over fysiske og juridiske personer, enheder og organer, der er omfattet af restriktive foranstaltninger, i bilaget til afgørelse 2013/184/FUSP, ændres.
                  
               
                     (4)
                  
                  
                     Afgørelse 2013/184/FUSP bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            I afgørelse 2013/184/FUSP foretages følgende ændringer:
            
                        1)
                     
                     
                        Artikel 12 affattes således:
                        
                           »Artikel 12
                           Denne afgørelse finder anvendelse indtil den 30. april 2023. Den overvåges løbende. Den kan, alt efter hvad der er relevant, forlænges eller ændres, hvis Rådet skønner, at dens mål ikke er nået.«
                        
                     
                  
                        2)
                     
                     
                        Bilaget ændres som anført i bilaget til nærværende afgørelse.
                     
                  
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 21. april 2022.
            
               
                  På Rådets vegne
               
               J.-Y. LE DRIAN
               
                  Formand
               
            
         
         
            (1)  Rådets afgørelse 2013/184/FUSP af 22. april 2013 om restriktive foranstaltninger på baggrund af situationen i Myanmar/Burma (EUT L 111 af 23.4.2013, s. 75).
      
      
         
            BILAG
            Punkt 15, 16, 17, 20, 23, 35, 36, 37 og 38 i afdeling »A. Fysiske personer omhandlet i artikel 5, stk. 1, og artikel 6, stk. 1« i bilaget til afgørelse 2013/184/FUSP affattes således:
            
               
                            
                        
                        
                           Navn
                        
                        
                           Identificerende oplysninger
                        
                        
                           Begrundelse
                        
                        
                           Dato for opførelse på listen
                        
                     
                           »15.
                        
                        
                           Min Aung Hlaing
                        
                        
                           Fødselsdato: 3. juli 1956
                           Fødested: Tavoy, Myanmar/Burma
                           Nationalitet: Myanmar
                           Nationalt identifikationsnr.: 12/SAKHANA(N)020199
                           Køn: mand
                        
                        
                           Min Aung Hlaing har været øverstbefalende i Myanmars væbnede styrker (Tatmadaw) siden 2011. Han er formand for Statsforvaltningsrådet (SAC) og medlem af Det Nationale Forsvars- og Sikkerhedsråd (NDSC). Min Aung Hlaing udråbte sig selv til »premierminister« den 1. august 2021. Den 1. februar 2021 gennemførte Myanmars væbnede styrker (Tatmadaw) under ledelse af øverstbefalende Min Aung Hlaing et kup i Myanmar/Burma, idet de tilsidesatte resultaterne af valget den 8. november 2020 og væltede den demokratisk valgte regering. Som led i kuppet erklærede vicepræsident Myint Swei i sin egenskab af fungerende præsident den 1. februar 2021 undtagelsestilstand og overførte statens lovgivende, udøvende og dømmende magt til forsvarets øverstbefalende, den højtstående general Min Aung Hlaing. Den 2. februar 2021 blev SAC oprettet for at udøve disse magtbeføjelser, hvilket hindrede, at den demokratisk valgte regering kunne varetage sit mandat. Den 31. januar 2022 forlængede NDSC efter anmodning fra Min Aung Hlaing formelt undtagelsestilstanden indtil den 31. juli 2022.
                           Ved at samle alle magtbeføjelserne og som formand for SAC har øverstbefalende Min Aung Hlaing været direkte involveret i og ansvarlig for beslutningstagning vedrørende statsfunktioner og er derfor ansvarlig for at undergrave demokratiet og retsstaten i Myanmar/Burma. Desuden har SAC vedtaget afgørelser, der begrænser retten til ytringsfrihed, herunder adgang til oplysninger, og til frit at deltage i fredelige forsamlinger. De militærstyrker og myndigheder, der opererer under SAC's kontrol, har siden den 1. februar 2021 begået alvorlige overtrædelser af menneskerettighederne ved at dræbe civile og ubevæbnede demonstranter, begrænse forsamlings- og ytringsfriheden, herunder ved at begrænse internetadgangen, samt ved at foretage vilkårlige anholdelser og tilbageholdelser af oppositionsledere og modstandere af kuppet. Som formand for SAC er øverstbefalende Min Aung Hlaing direkte ansvarlig for disse undertrykkende afgørelser og for alvorlige overtrædelser af menneskerettighederne.
                           FN og internationale civilsamfundsorganisationer rapporterede i 2018 om grove overtrædelser af menneskerettighederne og alvorlige overtrædelser af den humanitære folkeret begået af militær- og politistyrker mod rohingyabefolkningen i delstaterne Kachin, Rakhine og Shan siden 2011 og konkluderede, at mange af disse overtrædelser falder ind under de alvorligste forbrydelser i henhold til folkeretten. Som øverstbefalende for Tatmadaw siden 2011 er Min Aung Hlaing direkte ansvarlig for disse alvorlige overtrædelser og krænkelser begået mod rohingyabefolkningen.
                        
                        
                           22.3.2021
                        
                     
                           16.
                        
                        
                           Myint Swe
                        
                        
                           Fødselsdato: 24. maj 1951
                           Nationalitet: Myanmar
                           Køn: mand
                        
                        
                           Generalløjtnant Myint Swe er medlem af Myanmars væbnede styrker (Tatmadaw) og var af Tatmadaw udnævnt til vicepræsident indtil den 1. februar 2021. På denne dato deltog Myint Swe sammen med andre medlemmer af Tatmadaw i et møde i Det Nationale Forsvars- og Sikkerhedsråd (NDSC). Mødet i NDSC var forfatningsstridigt, da det ikke omfattede de civile medlemmer. På dette møde blev Myint Swe udnævnt til fungerende præsident. Myint Swe erklærede derefter undtagelsestilstand og overdrog statens lovgivende, udøvende og dømmende magt til forsvarets øverstbefalende, den højtstående general Min Aung Hlaing. Proceduren for erklæring af undtagelsestilstand blev tilsidesat, da kun præsidenten har bemyndigelse til at erklære undtagelsestilstand ifølge forfatningen. Den 31. januar 2022 godkendte Myint Swe, at undtagelsestilstanden blev forlænget indtil den 31. juli 2022.
                           Ved at acceptere sin udnævnelse til fungerende præsident og overføre den lovgivende, udøvende og dømmende magt til den øverstbefalende bidrog Myint Swe til at vælte den demokratisk valgte regering, og han er derfor ansvarlig for at undergrave demokratiet og retsstaten i Myanmar/Burma.
                        
                        
                           22.3.2021
                        
                     
                           17.
                        
                        
                           Soe Win
                        
                        
                           Fødselsdato: 1. marts 1960
                           Nationalitet: Myanmar
                           Køn: mand
                        
                        
                           Soe Win har været viceøverstbefalende i Myanmars væbnede styrker (Tatmadaw) siden 2011. Han er næstformand for Statsforvaltningsrådet (SAC) og medlem af Det Nationale Forsvars- og Sikkerhedsråd (NDSC). Den 1. februar 2021 gennemførte Myanmars væbnede styrker (Tatmadaw) under ledelse af øverstbefalende Min Aung Hlaing et kup i Myanmar, idet de tilsidesatte resultaterne af valget den 8. november 2020 og væltede den demokratisk valgte regering. Som led i kuppet erklærede vicepræsident Myint Swei i sin egenskab af fungerende præsident den 1. februar 2021 undtagelsestilstand og overførte statens lovgivende, udøvende og dømmende magt til forsvarets øverstbefalende, den højtstående general Min Aung Hlaing. Den 2. februar 2021 blev SAC oprettet for at udøve disse magtbeføjelser, hvilket hindrede, at den demokratisk valgte regering kunne varetage sit mandat. Soe Win deltog i mødet i NDSC den 31. januar 2022, hvor undtagelsestilstanden blev forlænget indtil den 31. juli 2022.
                           Som næstformand for SAC har viceøverstbefalende Soe Win været direkte involveret i og ansvarlig for beslutningstagning vedrørende statsfunktioner og er derfor ansvarlig for at undergrave demokratiet og retsstaten i Myanmar/Burma. Desuden har SAC vedtaget afgørelser, der begrænser retten til ytringsfrihed, herunder adgang til oplysninger, og til frit at deltage i fredelige forsamlinger. De militærstyrker og myndigheder, der opererer under SAC's kontrol, har siden den 1. februar 2021 begået alvorlige overtrædelser af menneskerettighederne ved at dræbe civile og ubevæbnede demonstranter, begrænse forsamlings- og ytringsfriheden, herunder ved at begrænse internetadgangen, samt ved at foretage vilkårlige anholdelser og tilbageholdelser af oppositionsledere og modstandere af kuppet.
                           Som næstformand for SAC er viceøverstbefalende Soe Win direkte ansvarlig for disse undertrykkende afgørelser og for alvorlige overtrædelser af menneskerettighederne.
                           De Forenede Nationer og internationale civilsamfundsorganisationer rapporterede i 2018 om grove overtrædelser af menneskerettighederne og alvorlige overtrædelser af den humanitære folkeret begået af militær- og politistyrker mod rohingyabefolkningen i delstaterne Kachin, Rakhine og Shan siden 2011 og konkluderede, at mange af disse overtrædelser falder ind under de alvorligste forbrydelser i henhold til folkeretten. Som viceøverstbefalende for Tatmadaw siden 2011 er Soe Win ansvarlig for disse alvorlige overtrædelser og krænkelser begået mod rohingyabefolkningen.
                        
                        
                           22.3.2021
                        
                     
                           20.
                        
                        
                           Mya Tun Oo
                        
                        
                           Fødselsdato: den 4. eller 5. maj 1961
                           Nationalitet: Myanmar
                           Køn: mand
                        
                        
                           General Mya Tun Oo er medlem af Myanmars væbnede styrker (Tatmadaw). Han blev udnævnt til forsvarsminister den 1. februar 2021 og er medlem af Statsforvaltningsrådet (SAC).
                           Den 1. februar 2021 gennemførte Myanmars væbnede styrker (Tatmadaw) under ledelse af øverstbefalende Min Aung Hlaing et kup i Myanmar, idet de tilsidesatte resultaterne af valget den 8. november 2020 og væltede den demokratisk valgte regering. Som led i kuppet erklærede vicepræsident Myint Swe i sin egenskab af fungerende præsident den 1. februar 2021 undtagelsestilstand og overførte statens lovgivende, udøvende og dømmende magt til forsvarets øverstbefalende, den højtstående general Min Aung Hlaing. Den 2. februar 2021 blev SAC oprettet for at udøve disse magtbeføjelser, hvilket hindrede, at den demokratisk valgte regering kunne varetage sit mandat. Mya Tun Oo deltog i mødet i Det Nationale Forsvars- og Sikkerhedsråd (NDSC) den 31. januar 2022, hvor undtagelsestilstanden blev forlænget indtil den 31. juli 2022. Som medlem af NDSC og SAC har general Mya Tun Oo været direkte involveret i og ansvarlig for beslutningstagning vedrørende statsfunktioner og er derfor ansvarlig for at undergrave demokratiet og retsstaten i Myanmar/Burma.
                           Desuden har SAC vedtaget afgørelser, der begrænser retten til ytringsfrihed, herunder adgang til oplysninger, og til frit at deltage i fredelige forsamlinger. De militærstyrker og myndigheder, der opererer under SAC's kontrol, har siden den 1. februar 2021 begået alvorlige overtrædelser af menneskerettighederne ved at dræbe civile og ubevæbnede demonstranter, begrænse forsamlings- og ytringsfriheden, herunder ved at begrænse internetadgangen, samt ved at foretage vilkårlige anholdelser og tilbageholdelser af oppositionsledere og modstandere af kuppet.
                           Som medlem af SAC er general Mya Tun Oo direkte ansvarlig for disse undertrykkende afgørelser og for alvorlige overtrædelser af menneskerettighederne. Desuden har Mya Tun Oo som forsvarsminister ansvaret for de militære styrkers angreb i delstaten Kayah den 25. december 2021, hvor mere end 30 personer blev dræbt, herunder børn og humanitært personale, og massedrab på og tortur af civile i hele Myanmar. Han er derfor ansvarlig for alvorlige overtrædelser af menneskerettighederne i Myanmar/Burma.
                           De Forenede Nationer og internationale civilsamfundsorganisationer rapporterede i 2018 om grove overtrædelser af menneskerettighederne og alvorlige overtrædelser af den humanitære folkeret begået af militær- og politistyrker mod rohingyabefolkningen i delstaterne Kachin, Rakhine og Shan siden 2011 og konkluderede, at mange af disse overtrædelser falder ind under de alvorligste forbrydelser i henhold til folkeretten. Mya Tun Oo var fælles stabschef for Myanmars væbnede styrker (Tatmadaw), den tredjeøverste stilling i Tatmadaw, fra august 2016 indtil hans udnævnelse til forsvarsminister. I sin egenskab heraf ledede han de militære operationer i delstaten Rakhine og koordinerede de forskellige væbnede styrker, herunder hæren, flåden og flyvevåbnet, samt anvendelsen af artilleri. Han er derfor ansvarlig for disse alvorlige overtrædelser og krænkelser begået mod rohingyabefolkningen.
                        
                        
                           22.3.2021
                        
                     
                           23.
                        
                        
                           Maung Maung Kyaw
                        
                        
                           Fødselsdato: 23. juli 1964
                           Nationalitet: Myanmar
                           Køn: mand
                        
                        
                           General Maung Maung Kyaw er medlem af Myanmars væbnede styrker (Tatmadaw) og medlem af Statsforvaltningsrådet (SAC). Han var tidligere øverstbefalende for Myanmars flyvevåben mellem 2018 og januar 2022. Den 1. februar 2021 gennemførte Myanmars væbnede styrker (Tatmadaw) under ledelse af øverstbefalende Min Aung Hlaing et kup i Myanmar, idet de tilsidesatte resultaterne af valget den 8. november 2020 og væltede den demokratisk valgte regering. Som led i kuppet erklærede vicepræsident Myint Swei i sin egenskab af fungerende præsident den 1. februar 2021 undtagelsestilstand og overførte statens lovgivende, udøvende og dømmende magt til forsvarets øverstbefalende, den højtstående general Min Aung Hlaing. Den 2. februar 2021 blev SAC oprettet for at udøve disse magtbeføjelser, hvilket hindrede, at den demokratisk valgte regering kunne varetage sit mandat. Som medlem af SAC har general Maung Maung Kyaw været direkte involveret i og ansvarlig for beslutningstagning vedrørende statsfunktioner og er derfor ansvarlig for at undergrave demokratiet og retsstaten i Myanmar/Burma.
                           Desuden har SAC vedtaget afgørelser, der begrænser retten til ytringsfrihed, herunder adgang til oplysninger, og til frit at deltage i fredelige forsamlinger. De militærstyrker og myndigheder, der opererer under SAC's kontrol, har siden den 1. februar 2021 begået alvorlige overtrædelser af menneskerettighederne ved at dræbe civile og ubevæbnede demonstranter, begrænse forsamlings- og ytringsfriheden, herunder ved at begrænse internetadgangen, samt ved at foretage vilkårlige anholdelser og tilbageholdelser af oppositionsledere og modstandere af kuppet. Som medlem af SAC er general Maung Maung Kyaw direkte ansvarlig for disse undertrykkende afgørelser og for alvorlige overtrædelser af menneskerettighederne. Desuden var han i sin tidligere stilling som chef for Myanmars flyvevåben direkte ansvarlig for bombeangrebene i delstaten Kayah i december 2021, der var rettet mod civilbefolkningen, og som forårsagede et stort antal dødsfald. Han er derfor ansvarlig for alvorlige overtrædelser af menneskerettighederne.
                        
                        
                           22.3.2021
                        
                     
                           35.
                        
                        
                           U Chit Naing
                           (alias Sate Pyin Nyar)
                        
                        
                           Fødselsdato: december 1948
                           Fødested: Kyee Nee Village, Chauk Township, Magway Region, Myanmar/Burma
                           Nationalitet: Myanmar
                           Køn: mand
                           Adresse: No. 150, Yadanar Street, Yadanar Housing (nær Tine Yin Thar Village), Tharkayta Township, Yangon, Myanmar
                        
                        
                           U Chit Naing er den minister i Unionens regering, der leder ministeriet for Unionens regering (2). Han var informationsminister fra den 2. februar 2021 til den 1. august 2021. Han blev udnævnt af formanden for Statsforvaltningsrådet (SAC), der overtog statens lovgivende, udøvende og dømmende magt den 2. februar 2021. Som informationsminister havde han ansvaret for de statsejede medier (MWD, MRTV, aviserne Myanmar Alin, Kyemon og Global New Light of Myanmar samt Myanmar News Agency (MNA) og Myanmar Digital News) og dermed for udsendelse og offentliggørelse af officielle nyheder. I hans embedsperiode som informationsminister var aviserne fyldt med promilitære artikler, og han er derfor ansvarlig for juntapropaganda og spredning af desinformation gennem statslige medier, som ikke rapporterer nøjagtigt. Han er direkte ansvarlig for afgørelser, der førte til, at der blev slået ned på Myanmars medier. Dette omfatter ordrer, som beordrede de uafhængige medier til ikke at anvende ordene »kup«, »militærregime« og »junta«, og som medførte et forbud mod fem lokale nyhedsmedier i landet. I hans tidligere og nuværende stilling som medlem af regeringen underminerer hans handlinger, politikker og aktiviteter demokratiet og retsstaten i Myanmar/Burma.
                        
                        
                           19.4.2021
                        
                     
                           36.
                        
                        
                           Soe Htut
                        
                        
                           Fødselsdato: 29. marts 1960
                           Fødested: Mandalay, Myanmar/Burma
                           Nationalitet: Myanmar
                           Køn: mand
                        
                        
                           Generalløjtnant Soe Htut er medlem af Myanmars væbnede styrker (Tatmadaw). Han er også medlem af Statsforvaltningsrådet (SAC) under ledelse af øverstbefalende Min Aung Hlaing.
                           Den 1. februar 2021 gennemførte Myanmars væbnede styrker (Tatmadaw) under ledelse af øverstbefalende Min Aung Hlaing et kup i Myanmar, idet de tilsidesatte resultaterne af valget den 8. november 2020 og væltede den demokratisk valgte regering. Som led i kuppet erklærede vicepræsident Myint Swei i sin egenskab af fungerende præsident den 1. februar 2021 undtagelsestilstand og overførte statens lovgivende, udøvende og dømmende magt til forsvarets øverstbefalende, den højtstående general Min Aung Hlaing. Den 2. februar 2021 blev SAC oprettet for at udøve disse magtbeføjelser, hvilket hindrede, at den demokratisk valgte regering kunne varetage sit mandat.
                           Soe Htut blev udnævnt til indenrigsminister den 1. februar 2021. Soe Htut deltog i mødet i Det Nationale Forsvars- og Sikkerhedsråd (NDSC) den 31. januar 2022, hvor undtagelsestilstanden blev forlænget indtil den 31. juli 2022. Gennem denne beslutning og som medlem af SAC underminerer hans aktiviteter og politikker demokratiet og retsstaten i Myanmar/Burma.
                           Indenrigsministeren er ansvarlig for Myanmars politistyrke, brandvæsen og fængselstjeneste. Indenrigsministeriets funktioner omfatter statssikkerhed og lov og orden. I denne egenskab er generalløjtnant Soe Htut ansvarlig for alvorlige overtrædelser af menneskerettighederne begået af Myanmars politi siden militærkuppet den 1. februar 2021, herunder drab på civile og ubevæbnede demonstranter, overtrædelser af foreningsfriheden og retten til frit at deltage i fredelige forsamlinger, vilkårlige anholdelser og tilbageholdelse af oppositionsledere og fredelige demonstranter og overtrædelser af ytringsfriheden.
                           Som medlem af SAC har generalløjtnant Soe Htut desuden været direkte involveret i og ansvarlig for beslutningstagning vedrørende statsfunktioner og er derfor ansvarlig for at undergrave demokratiet og retsstaten i Myanmar/Burma. Han er også direkte ansvarlig for de undertrykkende beslutninger, som SAC har truffet, herunder lovgivning, der overtræder menneskerettighederne og begrænser frihedsrettighederne for Myanmars borgere, og for de alvorlige overtrædelser af menneskerettighederne begået af Myanmars sikkerhedsstyrker.
                        
                        
                           21.6.2021
                        
                     
                           37.
                        
                        
                           Tun Tun Naung
                           (alias Tun Tun Naing, alias Htun Htun Naung)
                        
                        
                           Fødselsdato: 30. april 1963
                           Nationalitet: Myanmar
                           Køn: mand
                        
                        
                           Generalløjtnant Tun Tun Naung er medlem af Myanmars væbnede styrker (Tatmadaw) og var tidligere øverstbefalende. Han er minister for grænseanliggender og medlem af Det Nationale Forsvars- og Sikkerhedsråd (NDSC). I 2013 var Tun Tun Naung øverstbefalende for Regionskommando Nord og havde ansvaret for det burmesiske militærs konflikt med Kachins uafhængighedshær. I denne konflikt foretog Myanmartropperne under Tun Tun Naungs kommando alvorlige krænkelser af menneskerettighederne og overtrædelser af den humanitære folkeret. I 2017 var Tun Tun Naung øverstbefalende for »Kontoret for Særlige Operationer nr. 1«. Under hans kommando begik tropper grusomheder og alvorlige overtrædelser af menneskerettighederne mod etniske mindretal i delstaten Rakhine under »rohingyaudrensningsoperationerne«. Disse operationer blev indledt den 25. august 2017 og omfattede vilkårlige drab, fysisk misbrug, tortur, seksuel vold og tilbageholdelse af rohingya-personer. Som øverstbefalende i 2013 og 2017 er Tun Tun Naung ansvarlig for alvorlige overtrædelser af menneskerettighederne begået i Myanmar/Burma.
                           Den 1. februar 2021 gennemførte Myanmars væbnede styrker (Tatmadaw) under ledelse af øverstbefalende Min Aung Hlaing et kup i Myanmar, idet de tilsidesatte resultaterne af valget den 8. november 2020 og væltede den demokratisk valgte regering. Som led i kuppet erklærede vicepræsident Myint Swe i sin egenskab af fungerende præsident undtagelsestilstand og overførte statens lovgivende, udøvende og dømmende magt til forsvarets øverstbefalende, den højtstående general Min Aung Hlaing. Under disse hændelser accepterede Tun Tun Naung den 1. februar 2021 udnævnelsen til minister for grænseanliggender i unionsregeringen og dermed en plads i Det Nationale Forsvars- og Sikkerhedsråd (NDSC). Tun Tun Naung deltog i mødet i NDSC den 31. januar 2022, hvor undtagelsestilstanden blev forlænget indtil den 31. juli 2022. Gennem denne afgørelse og som medlem af unionsregeringen og minister for grænseanliggender er Tun Tun Naung ansvarlig for aktiviteter, der undergraver demokratiet og retsstaten i Myanmar, og handlinger, der truer freden, sikkerheden og stabiliteten i landet.
                        
                        
                           21.6.2021
                        
                     
                           38.
                        
                        
                           Win Shein
                           (alias U Win Shein)
                        
                        
                           Fødselsdato: 31. juli 1957
                           Fødested: Mandalay, Myanmar/Burma
                           Nationalitet: Myanmar
                           Køn: mand
                           Pasnr.: DM001478 (Myanmar/Burma) udstedt den 10. september 2012, udløber den 9. september 2022
                           Nationalt ID-nr.: 12DAGANA011336
                        
                        
                           Win Shein er minister for planlægning og finans i unionsregeringen og blev udnævnt af øverstbefalende Min Aung Hlaing den 1. februar 2021. Den 1. februar 2021 gennemførte Myanmars væbnede styrker (Tatmadaw) under ledelse af øverstbefalende Min Aung Hlaing et kup i Myanmar, idet de tilsidesatte resultaterne af valget den 8. november 2020 og væltede den demokratisk valgte regering. Som led i kuppet erklærede vicepræsident Myint Swe i sin egenskab af fungerende præsident undtagelsestilstand og overførte statens lovgivende, udøvende og dømmende magt til Min Aung Hlaing.
                           Ved at acceptere udnævnelsen til minister for planlægning og finans i unionsregeringen og gennem sin vigtige rolle i regimets økonomiske politik er Win Shein ansvarlig for at undergrave demokratiet og retsstaten i Myanmar/Burma.
                        
                        
                           21.6.2021«.